מייקל פוסום

מייקל פוסום (באנגלית: Michael E. Fossum; נולד ב-19 בדצמבר 1957, סו פולס דקוטה הדרומית) הוא מהנדס ולשעבר אסטרונאוט בתוכנית מעבורות החלל של נאס"א. הוא היה מפקד משלחת מס' 29 לתחנת החלל הבין-לאומית.

ביוגרפיה
מייקל פוסום נולד בסו פולס וגדל בטקסס. הוא היה פעיל בתנועת הצופים והגיע לדרגה Eagle Scout, הדרגה הגבוהה ביותר. לאחר סיום בית ספר הוא למד תואר ראשון בהנדסת מכונות באוניברסיטת טקסס A&M וסיים אותה בשנת 1980. בשנת 1981 הוא קיבל תואר שני ממכון לטכנולוגיה של חיל האוויר. לאחר סיום הלימודים פוסום שירת במספר יחידות של חיל האוויר של ארצות הברית. הוא סיים את השירות בשנת 1992. 

בשנת 1993 פוסום החל לעבוד בנאס"א בהנדסת מערכות. הוא היה מעורב בפרויקט של תחנת החלל הבין-לאומית ופרויקטים נוספים.

החל משנת 1988 פוסום ניסה להתקבל ליחידת האסטרונאוטים אך הצליח רק בשנת 1998 מפעם השביעית. באותה שנה הוק קיבל תואר שני בנוסף במדעי החלל.

שירות בתחום החלל
בשנת 1998 פוסום נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביולי 2006 פוסום טס לחלל כמומחה משימה ב-STS-121 במעבורת החלל דיסקברי (סטיבן לינדזי היה מפקד צוות). מטרותיה העיקריות של המשימה היו לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה), בנוסף לחדש אספקה, ציוד, ולהביא את האסטרונאוט תומאס רייטר מטעם סוכנות החלל האירופאית לתחנת החלל הבין-לאומית. במהלך משימה פוסום ביצע 3 פעילויות חוץ רכביות באורך כולל של 24 שעות.

במאי 2008 פוסום היה מומחה משימה ב-STS-124 של מעבורת החלל דיסקברי (מארק קלי היה מפקד צוות). משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטית עצמאית משלה, מתוצרת יפן. במהלך משימה פוסום ביצע 3 פעילויות חוץ רכביות באורך כולל של 18 שעות.

ביוני 2011 פוסום היה מומחה משימה של טיסה סויוז TMA-02M (סרגיי וולקוב היה מפקד צוות). הצוות הצטרף למשלחת מס' 28 לתחנת החלל הבין-לאומית בפיקוד של אנדריי בוריסנקו. כאשר המשלחת עזבה את תחנת החלל, פוסום היה מפקד משלחת מס' 29 לתחנת החלל הבין-לאומית. במהלך שהייה בחלל פוסום ביצע פעילות חוץ-רכבית שביעית באורך של כ-6.5 שעות. הוא חזר לכדור הארץ ב-נובמבר 2011.

פוסום פרש מנאס"א בשנת 2017.

לאחר פרישה מנאס"א
לאחר הפרישה פוסום מונה לתפקיד ניהולי באוניברסיטת טקסס A&M.

קישורים חיצוניים

 ביוגרפיה
 ביוגרפיה באתר נסא"א

אסטרונאוטים אמריקאים
קצינים וחוגרים בחיל האוויר של ארצות הברית
אנשי צוות תחנת החלל הבין-לאומית
אמריקאים שנולדו ב-1957